ΓΡΑΠΤΗ ΕΡΩΤΗΣΗ P-2503/02

υποβολή: Kathalijne Buitenweg (Verts/ALE) προς το Συμβούλιο

(3 Σεπτεμβρίου 2002)

Θέμα: Πρόταση πλαισίου οδηγία για την διατήρηση δεδομένων

Η Δανική Προεδρία, σε ανακοινωθέν στον Τύπο στις 22 Αυγούστου 2002, αντιδρά σε ειδήσεις του Statewatch σχετικά με την ύπαρξη πρότασης οδηγίας πλαισίου σχετικά με τη διατήρηση δεδομένων. Στο ανακοινωθέν αρνείται ότι παρόμοια πρόταση έχει προέλθει από τη Δανική Προεδρία χωρίς όμως να αρνείται ότι τέτοια πρόταση όντωςπάρχει.

Μπορεί το Συμβούλιο να επιβεβαιώσει την ύπαρξη πρότασης για οδηγία πλαίσιο σχετικά με τη διατήρηση δεδομένων που έχει πιθανώς τον τίτλο Draft Framework Decision on the retention of traffic data and on access to this data in connection with criminal investigation and prosecution και αν ναι, μπορεί τότε το Συμβούλιο να αποκαλύψει από ποιά κυβέρνηση προέρχεται η πρόταση αυτή και σε ποιο στάδιο βρίσκεται· Έχει ήδη συζητηθεί η πρόταση στα πλαίσια κάποιου οργάνου του Συμβουλίου και, εάν ναι, σε ποιες ημερομηνίες και έχουν καταλήξει σε κάποια συμπεράσματα·

Εάν το Συμβούλιο αρνείται την ύπαρξη της πρότασης αυτής, μπορεί τότε να εξηγήσει γιατί έγγραφο με αυτό τον τίτλο βρίσκεται στην ιστοσελίδα του Statewatch;

Η Δανική Προεδρία αναγνωρίζει ότι έχουν διεξαχθεί προπαρασκευαστικές εργασίες σχετικά με ευρωπαϊκή νομοθεσία όσον αφορά τη διατήρηση δεδομένων. Συμφωνεί το Συμβούλιο με την άποψη ότι αποφάσεις σχετικά με το θέμα μπορεί επηρεάσουν σοβαρά την προσωπική ζωή των πολιτών, και ότι αλλαγές κανονιστικού επιπέδου για την ιδιωτική ζωή μπορούν να προκαλέσουν ανησυχίες, όπως φάνηκε από τα μέσα ενημέρωσης αυτές τις τελευταίες εβδομάδες· Συμφωνεί το Συμβούλιο με την άποψή μου ότι για το λόγο αυτό είναι ευκταίο να διεξαχθεί δημόσια συζήτηση προτού κατατεθεί πρόταση και μάλιστα προτού επιτευχθεί πολιτική συμφωνία· Με ποιο τρόπο επιθυμεί το Συμβούλιο να διεξαχθεί τέτοιος διάλογος·

Απάντηση

(6 Φεβρουαρίου 2003)

Όσον αφορά το ερώτημα της αξιότιμης κα βουλευτού για τυχόν πρόταση οδηγίας-πλαισίου σχετικά με τη διατήρηση δεδομένων οδικής κυκλοφορίας, το Συμβούλιο της Ευρωπαϊκής Ένωσης μπορεί να διαβεβαιώσει την αξιότιμη κα βουλευτή ότι επί του παρόντος του δεν έχειποβληθεί καμία πρωτοβουλία κράτους μέλους ή πρόταση της Επιτροπής για σχέδιο οδηγίας-πλαισίου σχετικά με τη διατήρηση δεδομένων οδικής κυκλοφορίας. Το Συμβούλιο δεν φέρει ευθύνη για τις ιστοσελίδες ιδιωτών.

Ωστόσο, η δανική Προεδρίαπέβαλε, στις 24 Ιουνίου 2002, σχέδιο συμπερασμάτων του Συμβουλίου σχετικά με τα μέτρα που αφορούν την πληροφορική στον τομέα της διερεύνησης και δίωξης του οργανωμένου εγκλήματος, ενόψει της έγκρισής τους από το Συμβούλιο. Αυτό το σχέδιο συμπερασμάτων του Συμβουλίουπεβλήθη από την Προεδρία, στις 8 Ιουλίου 2002, στην αρμόδια ομάδα του Συμβουλίου. Κατά την τελευταία συνεδρίαση της ομάδας στις 16 Σεπτεμβρίου 2002, η Επιτροπή παρέσχε πληροφορίες σχετικά με τη νομική κατάσταση εντός της Ευρωπαϊκής Ένωσης σχετικά με αυτό το θέμα. Η δανική πρωτοβουλία συζητήθηκε εν συνεχεία κατά τη συνεδρίαση της ομάδας εργασίας στις 16 Οκτωβρίου 2002.

Τα προτεινόμενα συμπεράσματα του Συμβουλίου σχετικά με τα μέτρα που αφορούν την πληροφορική στον τομέα της διερεύνησης και δίωξης του οργανωμένου εγκλήματος, μετά την έγκρισή τους, δεν θα επηρεάσουν άμεσα, αυτά καθεαυτά, την ιδιωτική ζωή των πολιτών της Ευρωπαϊκής Ένωσης.

Οι προπαρασκευαστικές ομάδες του Συμβουλίου εξετάζουν επί του παρόντος τη δανική πρωτοβουλία προκειμένου να καταλήξουν σε απόφαση στο εγγύς μέλλον.